**Tájékoztató**

***„Litér Község Önkormányzata, Vegyes ügyek”***

***2016. május***

**Tisztelt Képviselő-testület!**

**Tisztelt Pénzügyi Gazdasági és Településfejlesztési Bizottság!**

Bakonyi Vágta 2016.

A Bakonyi Vágta szervezője támogatási kérelemmel fordult Önkormányzatunk felé, melyben 100 000 Ft támogatási igényt nyújtott be a Zirci Tündérmajorban megrendezendő 2016. évi Bakonyi Vágta előfutam költségeihez. A képviselőkkel előzetes egyeztetés történt a támogatás ügyében, előirányzatot az Alapítványok támogatásából tudunk biztosítani, mert a 200 000 Ft-ból 80 000 Ft kiadásról döntött a Képviselő - testület január 1-e óta, így a fennmaradó 120 000 Ft-ból a támogatást biztosítani tudjuk.

Kérem a Tisztelt – képviselő testületet, hogy a támogatást jóváhagyni szíveskedjen 100 000 Ft összegben.

Litér, 2015. május 11.

Szedlák Attila sk.

polgármester

**Tájékoztató**

***„Litér Község Önkormányzata, Vegyes ügyek”***

***2016. május***

**Tisztelt Képviselő-testület!**

**Tisztelt Pénzügyi Gazdasági és Településfejlesztési Bizottság!**

Viziközmű fejlesztés finanszírozására pénzeszköz elkülönítés

A Viziközmű-szolgáltatásról szóló 2011. évi CCIX. törvény (Vksztv.) végrehajtásáról szóló 58//2013.(II.27.) Korm.rendelet (vhr.) 90/E. § (1) bekezdése szerint a viziközmű-szolgáltatás biztonságát meghatározó felújítások és pótlások fedezetének forrásait elsődlegesen a szolgáltatási díjban érvényesített díjhányad biztosítja (használati díjak és amortizáció).

A használati díjak nyilvántartásának és felhasználásának szabályait a Vksztv. 18. § (1) bekezdése tartalmazza:

*18. § (1) Ha jogszabály vagy üzemeltetési szerződés a viziközmű-szolgáltatási jog gyakorlását vagy a viziközmű használatátdíj (a továbbiakban: használati díj) fizetéséhez köti, az ellátásért felelős az ebből származó bevételét elkülönítetten kezeli, és azt kizárólag viziközmű-fejlesztés finanszírozására – ideértve a viziközmű-fejlesztés céljára igénybe vett hitellel összefüggő adatszolgálat teljesítését is – használhatja fel.*

A Bakonykarszt Zrt megküldte az Önkormányzat részére, a viziközmű eszközhasználati díjak 2012. január 1.-től számított egyenlegét, mely szerint 4 237 346 Ft összeget kell elkülönítve kezelnünk, mely összeg megegyezik Litér Község Önkormányzata nyilvántartásában szereplő összeggel. Az elkülönítés céljára új bankszámla került megnyitásra. A fenti összeg átvezetését biztosítanunk kell.

A Litér–Királyszentistván-Sóly Szennyvízcsatorna Tulajdonközösség 16 329 778 Ft pénzösszegéből, 7 063 014 Ft összeget kell elkülönítve kezelnünk, mely csak fejlesztési kiadásokra fordítható. Ez esetben nem nyitottunk külön számlát, analitikus nyilvántartással biztosítjuk az elkülönítést.

Kérem a Tisztelt – képviselő testületet, hogy a vegyes ügyek keretében nyújtott tájékoztatást tudomásul venni szíveskedjen.

Litér, 2015. május 11.

Szedlák Attila sk.

polgármester